
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3088 

4 Δεκεμβρίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Άσκηση υποψηφίων δικηγόρων στο Υπουργείο Δι¬ 
καιοσύνης, Διαφάνειας και Ανθρωπίνων Δικαιω¬ 


μάτων. 1 

Τροποποίηση των παραστατικών της παρ. 10.1 του 
άρθρου 160 του Ν. 4070/2012. 2 

ΑΠΟΦΑΣΕΙ Σ 

Αριθμ. 97994 (1) 


Άσκηση υποψηφίων δικηγόρων στο Υπουργείο Δικαιο¬ 
σύνης, Διαφάνειας και Ανθρωπίνων Δικαιωμάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις του άρθρου 13 παρ. 4 του Ν. 4194/2013 
«Κώδικας Δικηγόρων» (Α' 208) όπως ισχύουν. 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (Α' 98). 

3. Τις διατάξεις του π.δ. 113/2010 «Ανάληψη υποχρεώ¬ 
σεων από τους διατάκτες» (Α' 194). 

4. Την υπ’ αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του αναπληρωτή 
Υπουργού Οικονομικών Χρήστου Σταϊκούρα» (Β' 2105). 

5. Το γεγονός ότι με την απόφαση αυτή προκαλείται 
συνολική δαπάνη ύψους τριάντα έξι χιλιάδων (36.000,00) 
ευρώ σε βάρος του Κρατικού Προϋπολογισμού (ΚΑΕ 389, 
Φ 17-110) οικονομικού έτους 2014 και 

6. Την υπ’ αριθμ. 96421/29-11-2013 βεβαίωση περί ανα- 
λήψεως υποχρέωσης, αποφασίζουμε: 

Α. Ορίζουμε: 

α) Τον αριθμό των υποψηφίων δικηγόρων που θα 
πραγματοποιήσουν την άσκησή τους στην Ειδική Νομική 
Υπηρεσία του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων, σε πέντε (5) άτομα. 


β) Το χρονικό διάστημα άσκησής τους σε έξι (6) μή¬ 
νες, με δικαίωμα παράτασης για διάστημα επιπλέον έξι 
(6) μηνών, μετά από αίτηση του ίδιου του υποψήφιου 
δικηγόρου και την αποδοχή αυτής από τον Υπουργό 
Δικαιοσύνης, Διαφάνειας και Ανθρωπίνων Δικαιωμάτων. 
Τα εξαμηνιαία χρονικά διαστήματα θα αρχίζουν τη 16η 
Ιανουάριου και τη 16η Ιουλίου κάθε έτους και 
γ) Τη μηνιαία αποζημίωσή τους στο ποσό των εξακοσί- 
ων (600,00) ευρώ. Το παραπάνω ποσό δεν υπόκειται σε 
ασφαλιστικές κρατήσεις, παρά μόνο σε παρακράτηση 
φόρου εισοδήματος και θα καταβάλλεται κάθε μήνα. 

Β. Καθορίζουμε τη διαδικασία επιλογής τους ως εξής: 
Οι αιτήσεις των υποψηφίων υποβάλλονται στο πρω¬ 
τόκολλο του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων, εντός δέκα (10) ημερών από 
την ανακοίνωση της σχετικής πρόσκλησης στην ιστο¬ 
σελίδα του τελευταίου. Στις αιτήσεις οι ενδιαφερόμενοι 
δηλώνουν: α)ονοματεπώνυμο, όνομα πατέρα και μητέ¬ 
ρας, β) αριθμό μητρώου ασκουμένου και γ) τηλέφωνα 
επικοινωνίας (σταθερό και κινητό). Στην περίπτωση 
κατά την οποία οι αιτήσεις υπερβαίνουν τον αριθμό 
των διαθέσιμων θέσεων, η επιλογή θα γίνεται με δημό¬ 
σια κλήρωση, η οποία θα διενεργείται στο Υπουργείο 
Δικαιοσύνης, Διαφάνειας και Ανθρωπίνων Δικαιωμάτων 
με την παρουσία των ενδιαφερομένων και τα ονόματα 
των επιλεγέντων θα αναρτώνται στην ιστοσελίδα του. 

Γ. Ορίζουμε το ωράριο απασχόλησης των ασκούμενων 
δικηγόρων από 09:00 έως 14:00. Υπεύθυνος τήρησης 
και ελέγχου του παρουσιολογίου είναι ο Προϊστάμενος 
του Τμήματος Διοίκησης και Εκπαίδευσης Ανθρώπινου 
Δυναμικού του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων. Η αμοιβή των ασκούμενων 
δικηγόρων θα καταβάλλεται με βάση το παρουσιολόγιο, 
με ένταλμα, από την αρμόδια υπηρεσία του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΟΙΚΟΝΟΜΙΚΩΝ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΡΗΣΤΟΣ ΣΤΑΪΚΟΥΡΑΣ ΧΑΡΑΛΑΜΠΟΣ ΑΘΑΝΑΣΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 27301 (2) 

Τροποποίηση των παραστατικών της παρ. 10.1 
του άρθρου 160 του Ν. 4070/2012. 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Ν. 3270/2004 (Φ.Ε.Κ. 187/Α711.10.2004) 
«Αρμοδιότητες του Υπουργείου Τουριστικής Ανάπτυξης 
και θέματα τουρισμού». 

2. Τις διατάξεις του άρθρου 12 του Π.Δ. 149/2005 (Φ.Ε.Κ. 
211/Α'/22.8.2005) «Οργανισμός του Υπουργείου Τουριστι¬ 
κής Ανάπτυξης». 

3. Το Π.Δ. 85/2012 (Φ.Ε.Κ. 141/Α/21.6.2012) «Ίδρυση και 
μετονομασία Υπουργείων, μεταψορά και κατάργηση 
υπηρεσιών». 

4. Το Π.Δ. 86/2012 (Φ.Ε.Κ. 141/Α721.6.2012) «Διορισμός 
Υπουργών, Αναπληρωτών Υπουργών και Υφυπουργών». 

5. Το Ν. 3861/2010 (Φ.Ε.Κ. 112/Α713.07.2010) «Ενίσχυση 
της διαφάνειας με την υποχρεωτική ανάρτηση νόμων 
και πράξεων των κυβερνητικών, διοικητικών και αυτο- 
διοικητικών οργάνων στο διαδίκτυο «Πρόγραμμα Διαύ¬ 
γεια» και άλλες διατάξεις». 

6. Τις διατάξεις του Κεφ. Γ' του Ν. 2160/93 (Φ.Ε.Κ. 118/ 
Α719.07.1993) «Δημιουργία και λειτουργία τουριστικών 
λιμένων», όπως τροποποιήθηκε και ισχύει. 

7. Τις διατάξεις του Ν. 4070/2012 (Φ.Ε.Κ. 82/Α710.04.2012) 
«Ρυθμίσεις Ηλεκτρονικών Επικοινωνιών, Μεταφορών, Δη- 
μοσίωνΈργων και άλλες διατάξεις» και ιδίως της παρ. 
10.1. του άρθρου 160. 

8. Την υπ’ αριθμ. Τ/9803/05.09.03 (Φ.Ε.Κ. 1323/Β7 
16.09.2003) κοινή απόφαση των Υπουργών Ανάπτυξης 
και Εμπορικής Ναυτιλίας περί Γενικού Κανονισμού Λει¬ 
τουργίας Τουριστικών Λιμένων, όπως τροποποιήθηκε 
και ισχύει. 


9. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Την τροποποίηση των παραστατικών της παρ. 10.1 
του άρθρου 160 του Ν. 4070/2012, που απαιτούνται για 
την έκδοση άδειας λειτουργίας τουριστικού λιμένα. 

2. Τα απαιτούμενα και επισυναπτόμενα στην αίτηση 
για έκδοση άδειας λειτουργίας, παραστατικά στοιχεία 
είναι τα ακόλουθα: 

α. Θεωρημένες Οικοδομικές άδειες, 
β. Σχέδια γενικής διάταξης χερσαίων και λιμενικών 
έργων «ως κατασκευάστηκαν» συνοδευόμενα από υπεύ¬ 
θυνες δηλώσεις μηχανικών, 
γ. Σχέδιο Ειδικού Κανονισμού Λειτουργίας, 
δ. Ασφαλιστήριο συμβόλαιο σύμφωνα με τα προβλε- 
πόμενα στην υπουργική απόφαση Παραχώρησης ή τη 
Σύμβαση Παραχώρησης. 

ε. Πιστοποιητικό Πυροπροστασίας ή βεβαίωση υποβο¬ 
λής των απαιτούμενων δικαιολογητικών, με υποχρέωση 
υποβολής του, σε αποκλειστική προθεσμία 6 μηνών από 
την έκδοση της άδειας λειτουργίας, 
στ. Αδειες εκτέλεσης λιμενικών έργων, 
ζ. Βεβαίωση της αρμόδιας Υπηρεσίας Φάρων για φω¬ 
τοσήμανση των λιμενικών έργων. 

η. Βεβαίωση υποβολής των απαιτουμένων δικαιολο- 
γητικών για τον επανακαθορισμό αιγιαλού - παραλίας. 

3. Κατά τα λοιπά η διάταξη της παραγράφου 10.1 του 
άρθρου 160 του Ν. 4070/2012 ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2013 

Η ΥΠΟΥΡΓΟΣ 

ΟΛΓΑ ΚΕΦΑΛΟΓΙΑΝΝΗ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












